CELEX: 62011TN0076
Language: mt
Date: 2011-02-02 00:00:00
Title: Kawża T-76/11: Rikors ippreżentat fit- 2 ta’ Frar 2011 — Spanja vs Il-Kummissjoni

19.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 89/27
            
         Rikors ippreżentat fit-2 ta’ Frar 2011 — Spanja vs Il-Kummissjoni
   (Kawża T-76/11)
   2011/C 89/52
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: N. Díaz Abad, aġent)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tannulla r-Regolament tal-Kummissjoni (UE) Nru 1004/2010, tat-8 ta’ Novembru 2010, dwar it-tnaqqis ta’ ċerti kwoti tas-sajd għall-2010 minħabba sajd żejjed tal-ħut fis-sena ta’ qabel (ĠU L 291, p. 31) u
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi:
   
               (1)
            
            
               L-ewwel motiv huwa bbażat fuq żball ta’ bażi legali minħabba li l-bażi legali tal-att ikkontestat huwa l-Artikolu 105 tar-Regolament tal-Kunsill (KE) Nru 1224/2009, tal-20 ta’ Novembru 2009 (1), li daħal fis-seħħ fl-1 ta’ Jannar 2010, filwaqt li l-ksur li għalih japplikaw is-sanzjonijiet inkwistjoni kien twettaq matul l-2009.
            
         
               (2)
            
            
               It-tieni motiv huwa bbażat fuq il-ksur tal-prinċipju ta’ legalità u ta’ ċertezza legali, peress li saret implementazzjoni ta’ sistema ta’ sanzjonijiet li ma kinitx fis-seħħ fiż-żmien meta twettaq il-ksur.
            
         
               (3)
            
            
               It-tielet motiv huwa bbażat fuq il-ksur tal-prinċipju ta’ nuqqas ta’ retroattività tad-dispożizzjonijiet punittivi inqas favorevoli, sa fejn sistema inqas favorevoli hija applikata għal ksur imwettaq fl-2009.
            
         
               (4)
            
            
               Ir-raba’ motiv huwa bbażat fuq l-impossibbiltà li l-Kummissjoni titħalla tiddetermina l-liġi applikabbli skont il-mument li hija tagħżel sabiex tibda teżamina aġir.
            
         
      (1)  Regolament tal-Kunsill (KE) Nru 1224/2009, tal-20 ta’ Novembru 2009, li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343. p.1)